Edward Rydz-Śmigły
Edward Rydz syntyi pienessä Łapszyn kylässä Itävalta-Unkarille kuuluneessa osassa Galitsiaa vuonna 1886. Hänen isänsä kuoli Rydzin ollessa kaksivuotias. Hän jäi kokonaan orvoksi äitinsä kuoltua 1896, minkä jälkeen hänen kasvattajinaan olivat hänen vähävaraiset isovanhempansa. Kaupungin lääkärin Uranowiczin avulla Rydz onnistui käymään lukion, josta hän kirjoitti ylioppilaaksi erinomaisin arvosanoin vuonna 1905.
Ray Ewry
Raymond ”Ray” Clarence Ewry (14. lokakuuta 1873 Lafayette, Indiana – 29. syyskuuta 1937 New York, New York) oli yhdysvaltalainen yleisurheilija, joka oli erikoistunut vauhdittomiin hyppylajeihin. Ewry on eräs kaikkien aikojen menestyneimmistä olympiaurheilijoista kahdeksalla olympiavoitollaan. Mikäli Ateenan vuoden 1906 niin sanottujen välikisojen kaksi voittoa lasketaan mukaan, niin Ewryn kymmenen ykköstilaa tekevät hänestä kaikkien aikojen toiseksi voitokkaimman olympiaurheilijan Michael Phelpsin jälkeen.